Ons weet verder dat die genade van God geloof in ons wek. Anders gesê, die Heilihge Gees woon in ons, vervang die hart van klip met 'n hart van vleis, 'n geestelike hart, wat in die geloof aan God se genade vasgryp (Sola fide).
Ten slotte gaan alles oor die eer van God. Ons is geskape om Hom te verheerlik, ons is daar vir Hom, nie Hy vir ons nie. Niks moet ons aandag afneem van die aanbidding van die ware God nie (Sola Deo gloria).